Og tænd for mødet.
- Carrie Bradshaw! Hej med dig. - Hej.
Først vil jeg sige tak, fordi du vil zoome med mig en søndag morgen.
Jeg har bare så forbandet travlt i øjeblikket.
Det er ikke noget problem. En zoom-samtale om bogturnéen -
- er bedre end at flyve fra Newark på turistklasse.
Hylende morsomt. Du er så sjov. Hvor meget tid har du?
Så meget du skal bruge. Hvad med 45 minutter? Dur det?
I guder, det er ikke nødvendigt. Vi flyver igennem det.
Okay, det er fint.
Jeg googlede dig, og du har vist skrevet en hel røvfuld bøger.
- Ja. - "Sex and the City". Jeg er helt med.
- Det var min første bog. - Okay. "Menhattan".
Nu forstår jeg det. Det er Manhattan, men med mænd.
- Ja. Ja. - Hysterisk morsomt.
Fortæl mig om din nye bog, "Elsket og mistet".
Fortælle dig? Undskyld, har du ikke læst bogen?
Undskyld. Jeg har bare så travlt med alt mit andet content i øjeblikket.
Men til mine følgere, hvad handler den så om?
Døden.
Skide morsomt. Okay. Nej, hvad handler den om? Værsgo.
Den handler om min mands død.
Okay. Hvilke nuancer af læbestift er du vild med i øjeblikket?
Gudskelov.
Pis. Åh nej. Fandens også. Min alarm gik ikke i gang.
- Hvad er klokken? - Den er ti.
- For helvede! - Og det er søndag.
Er det?
Jeg har fuldstændig mistet orienteringen, siden jeg blev en nomade.
En nomade i en nuttet pyjamas.
Lad os vente med at kritisere mit tøj, til jeg har fået min kaffe.
Undskyld. Jeg var bare ikke forberedt på hjerterne.
Ikke det? Livet er fuldt af overraskelser.
Det er sandt.
- Hvad arbejder du på? - Skilsmissepapirerne.
- Gør du det selv? - Ja.
Det er lige ud ad landevejen. Ingen er skyld i skilsmissen.
Det må være rart. Her er det udelukkende mig, der er skyld i skilsmissen.
Åh gud. Rocks Ralph Lauren-reklame er ude.
Jeg må ringe til Charlotte.
Hallo.
Hej. Jeg har lige set Rocks reklame. Den er fantastisk.
Ja, ikke sandt? Vi vidste ikke engang, at den kom ud i dag -
- før Anthony dukkede op med ti aviser.
Min telefon har ringet uafbrudt hele morgenen.
Rock ser så sej ud.
- Er de ikke smuk? - Mor.
- Tys. "Smuk" er kønsneutralt. - Rockstjerne. Rock er en rockstjerne.
Sådan føles det altså at være det artige barn. Jeg bryder mig ikke om det.
Jeg er også model.
Ikke hoppe, skat, okay? Far beder dig om ...
- Pis! - Far sagde et slemt ord.
- Gabby hoppede på fars penis. - Okay. Ud, alle sammen.
Mor og far skal i tøjet. Ud med jer.
- Charlotte, jeg ringer senere. - Okay. Farvel.
Mor, ringede du til din kontakt på Nobu -
- og fik et bord til mig og Blake klokken 13?
Nej. Med al den Polo-hurlumhej glemte jeg det. Jeg gør det lige om lidt.
Klokken er næsten 11. Vi kommer ikke ind nu.
Tør øjnene. Du er 17. Gå på Shake Shack i stedet.
Jeg kan ikke miste min mødom efter en frokost på Shake Shack.
- Undskyld? - Jeg er klar til at miste min mødom.
Jeg er klar til at miste min hørelse.
Og nu bliver det ikke den perfekte dag, jeg havde planlagt.
Hvorfor bare sige sådan noget på den måde?
Der har været alt det med Rock. Måske har hun brug for mere opmærksomhed.
Måske. Jeg satte engang ild til min lillesøsters frakke.
Hvor slemt er det på en skala fra et til ti?
46.
Hvordan kan så lille en pige have så store fødder?
Bare sig mig, om den er brækket. For så er jeg skredet.
Du ler, men jeg er gravalvorlig.
Viceborgmesteren kommer til mit Wall Street-valgarrangement på onsdag.
Gør dig klar til at forblænde dem, så de hoster op.
Skat, spørgetimen efter min film på MoMA er på onsdag.
- Bliver den stadig til noget? - Min karriere? Ja, det gør den.
Nej, nej. Jeg mente bare, at du kunne kigge forbi mit arrangement -
- og så tage til dit.
Faldt det dig ikke ind, at du kunne kigge forbi dit arrangement -
- og så tage til mit?
- Hvor ondt gør det nu? - Pikken tre, arrangementet ti.
Du ler, men jeg er gravalvorlig.
Skat? Jeg ville gerne tale om det, du sagde i morges.
Er det nødvendigt?
Siden du udbasunerede det til alle, føler jeg, at jeg bør følge op på det.
Lily, lad være med at spille den. Det får alt til at føles så trist.
Tak. Okay.
Så ...
- Er i dag den store dag? - Ikke længere.
Blakes forældre tager ikke til Connecticut alligevel.
Selv om det er tilfældet ...
... så er jeg bare glad for, at du sagde det til os.
For mine forældre var sex noget, man ikke talte om.
Så jeg har altid prøvet på at være sexpositiv over for jer to.
- Må jeg spille videre? - Gid du ville lade være.
Føler du, at du er klar til at tage det næste skridt?
Ja. Jeg kan lide Blake, og Blake kan lide mig. Vi har kendt hinanden altid.
Okay. Kondomer, naturligvis.
Jeg har hørt om kondomer siden femte klasse. Vi har styr på det.
Godt, godt.
Og Lily ...
Du skal huske at fokusere på din egen nydelse -
- lige så meget som på hans nydelse.
Det er vigtigt, at du sørger for at tilfredsstille dine egne behov ...
Mor. Stop. Du er gået fra sexpositiv til sexanstrengende.
Okay.
Min computer kastede sig i døden for at få mig ud af den Zoom-samtale.
Det er en god computer. Jeg kan ikke engang få min til -
- at lade være med at sende mig "sexede singler i mit område".
Hun var en god ven. Jeg havde hende i otte år.
Jeg ønsker at tro, at hun er et bedre sted nu.
Otte år?
Jeg opgraderer min elektronik konstant. Jeg har allerede den nye iPhone.
- Den, der lige er lanceret? - Nej. Den, der ikke er lanceret endnu.
Jeg er meget loyal. Jeg har stadig en rejsearrangør.
Og du er også meget loyal.
Du hjælper mig med at vælge en computer i stedet for at spise frokost.
Jeg må indrømme, at jeg havde en bagtanke med at invitere dig på frokost.
Jeg skal spørge dig om noget.
Fint, du må få en af mine nyrer. Den venstre.
Okay. Jeg har aldrig før spurgt en anden singlekvinde -
- om hun vil dele et sommerhus. Det er for tragisk. For Bravo TV-agtigt.
Seema, foreslår du, at vi tager til Hamptons sammen?
Jeg klarer ikke endnu en weekend -
- hvor jeg skal dele værelse med en gift vens barns surfbræt.
Men du og jeg og to soveværelser og tre badeværelser i et hus på stranden?
Festligt, fantastisk og overhovedet ikke tragisk.
Jeg har altid drømt om, at du ville fri til mig et mere romantisk sted -
- end en Apple-butik, men ja.
Ja, Seema, jeg vil tilbringe sommeren sammen med dig.
- Det er den her, ikke? - Jo.
Der er koldt.
- Kom her. - Hvorhen? Vi er begge to lige kommet.
- Det ved jeg. Og nu vil jeg kramme. - Kramme? Er jeg da Bjørnen Paddington?
Jeg er ikke i humør til at kramme. Kan vi ikke bare sove?
Okay. Okay.
- Godnat. - Godnat.
Hej. Che Diaz ønsker Rory Upton tillykke med fødselsdagen.
Hør, hvad foregår der? Sagde vi ikke godnat?
Godnat til dig, men jeg mangler stadig at optage en masse Cameoer.
Jeg nåede det ikke tidligere.
Hvorfor ikke? Hvad lavede du da hele dagen?
Jeg orker ikke at optræde, så det er den eneste måde -
- jeg kan tjene penge på lige nu. Så lad være med at kritisere det.
Det gør jeg heller ikke. Men hvad var det for en stemme, du brugte?
Det føles som kritik. Sønderlemmende kritik. Men siden du spørger, så er det -
- min "jeg lader, som om mit liv ikke er forbi"-stemme.
Mine følgere ved ikke, at piloten ikke blev til noget -
- og at min karriere er slut.
Så du lader bare, som om du er okay online?
Ja. Er det ikke det, man gør på de sociale medier?
- Er det et bryst? - Ja, det er det.
Det hænder, at de sender mig beskeder.
Hvad?
Bliv nu ikke jaloux. Det bryst befinder sig i Arizona.
Jeg er overhovedet ikke jaloux.
Jeg er bekymret, Che. Du har surmulet i din lejlighed i flere uger.
Undskyld, at jeg ikke kommer ud af min depression hurtigt nok for dig.
Du sagde selv, at jeg skulle gøre ting, så jeg fik det bedre.
Jeg mente ikke Cameoer. Jeg mente at komme lidt ud.
Du vil ikke optræde, og det forstår jeg.
Men gå i det mindste en tur. Tal med et rigtigt levende menneske.
Ja. For det klarer jeg så godt lige nu.
Okay.
Hej, det er Che Diaz. Cameoen her er til Kyle. Tillykke med optagelsen.
Jeg ved, at du bliver en succes på California Institute of Technology!
Utroligt.
- Fedt. Går du? - Jeg ...
Mere jeg kan have det skidt over.
Jeg skal møde tidligt. Jeg kan ikke sove, når du laver dem.
- Kom nu. Du må ikke gå, når du er vred. - Jeg er vred!
Hvorfor får jeg den surmulende og triste Che -
- når et tilfældigt bryst i Arizona får dit smil og din charme?
Fordi jeg ikke optræder for dig, Miranda.
Er det kun den del, du vil have? Che Diaz, charmør og komiker?
Tal ikke til mig sådan. Jeg forsøger at hjælpe dig med at komme videre.
Jeg fortjener det ikke.
Nej, det gør du ikke.
- Undskyld. - Det er okay. Men ...
Prøv nu at komme lidt ud i løbet af ugen, okay?
"Carrie Bradshaw elsker mørk læbestift" er overskriften på hendes artikel -
- om mine triste og inderlige erindringer?
Glem de internetinterviews.
Tusindvis af kvinder, der har mistet deres elskede, kommer fra hele landet -
- til New York til WidowCon, og du skal være deres dronning.
Det er sjældent, man hører noget så positivt og negativt i samme sætning.
To ord. Bog. Salg. Og de vil elske dig.
Det er som en rockkoncert, men for triste mennesker.
Altså som en Wilson Phillips-koncert.
- Din klokken 15-aftale er her. - Send hende ind.
Det er arrangøren, og kald det ikke WidowCon.
Det hader de. Det hedder: "Livet efter døden. Enkerne fortæller."
Det er noget af en mundfuld.
- Ja. - Banke, banke på!
Carrie Bradshaw! Hej, fremmede!
Du godeste. Du godeste, Karen.
Moore, husker du nok. Folk vil altid have mere.
Og kald mig Kerry. Det er ikke gode tider for hvide kvinder at hedde Karen.
- Har du skiftet navn til Kerry? - Ja. Kerry med K.
- Jamen hej. Goddag, Carrie med C. - Kender I to hinanden?
- Ja! - Ja.
Jeg ville ikke ødelægge overraskelsen. Vi har kendt hinanden længe.
Vi var skrivemakkere.
Vores litterære agent satte os sammen først i 1990'erne i en måned.
Vi skrev en romantisk komedie til et stort filmselskab.
Et stort filmselskab? Var det ikke bare et møde med en fyr på Starbucks?
Han arbejdede for et filmselskab.
Men nogen dukkede ikke op til den afgørende salgstale.
Var det ham eller mig?
Jeg husker det ikke. Jeg var beruset en stor del af 1990'erne.
Og den slags komik ville have gjort vores film til et kæmpehit.
Men nogen lod mig stå der alene med sin mochaccino.
Jeg fornemmer, at det var mig. Om end jeg aldrig har drukket en mochaccino.
Apropos kaffe, så henter jeg en kop og lader jer to indhente det forsømte. Okay?
Okay. Tak, Amanda.
Åh gud. Hvor vred var du, da "27 Dresses" kom ud?
Jeg har ikke set den, så overhovedet ikke.
De stjal vores historie. Husker du det ikke?
Vores hovedperson ville ikke have den grimme brudepigekjole på.
Brudepigen er nu en ret almindelig filmkliche.
Ikke på den måde, som vi skrev det. Gid du var kommet til det møde.
- Pokkers mig. - Men det er i fortiden.
Jeg er så glad for, at du deltager i arrangementet.
Jeg har sågar sørget for, at du får det bedste tidspunkt.
- Tak. - Så lad mig ikke i stikken denne gang.
Nej. Jeg er virkelig ked af det hele, Kar... y.
- Jeg var bare ikke manuskriptforfatter. - Nej, det var du ikke.
Nej, det er bare gas. Carrie, det er gas.
Men det er vigtigt, at du kommer til tiden, okay? Vi har en stram tidsplan.
Det skal jeg nok. Jeg er ikke så tit fuld.
Hej. Hvordan går det?
Che, jeg vil bede dig om en stor tjeneste.
Sig frem. Bare det ikke er noget, hvor jeg skal bevæge mig.
Så har vi et problem.
For du er nødt til at tage med mig til WidowCon.
Hvad i alverden er WidowCon?
En samling triste kvinder, der har mistet deres livs kærlighed.
Sådan et sted har jeg boet engang.
Det er første gang, jeg skal tale foran så mange mennesker i flere år.
Jeg er nervøs. Og du er så frygtløs.
Sjovt nok føler jeg mig overhovedet ikke frygtløs lige nu.
- Jeg ved, at det er meget at bede om. - Ja. En bangebuks som mig.
Men ja. Hvad fanden, det er for din skyld.
- Tak. - Og desuden ...
Min mor sagde, at jeg var nødt til at komme lidt ud i løbet af ugen.
- Din mor? - Miranda.
Ja. Den tavshed siger alt.
- Hej. Velkommen til Brooklyn. - Tak.
- Jeg laver paella. - Som lovet har vi vin med.
Vi har en lækker cabernet til os og det her sprøjt til Miranda.
Smukt. Kom ind.
- Tak. - Her er smukt.
Lunken Kool-Aid med druesmag. Det er det, den minder mig om.
Undskyld, det er min kommende eksmand. Jeg svarer lige hurtigt.
Bruddet var slemt, så vi forsøger at få en god skilsmisse.
Hvad betyder det? Ingen polititilhold?
Tror du, at I bliver ved med at være venner?
Det ved jeg ikke.
Han har været en del af mit liv i så forbandet mange år.
Ingen af os kan forestille et rent brud. Så vi sms'er om Nets.
Et rent brud er mit ønskescenarie.
Jeg troede, at jeg ville holde kontakten med min eksmand, Trey -
- men det ønskede han ikke.
- Det er hans tab. - Ja.
Tror du, at du og Steve kan blive venner efter skilsmissen?
Det håber jeg skam.
Men vi er stadig langt fra bare at tale om skilsmisse.
Jeg ved, at vi gør fremskridt, når Steve kan se mig i øjnene -
- i stedet for at kigge væk som en hvalp, der er blevet sparket.
En af jer er nødt til at nævne det, og jeg tror, at det skal være dig.
Nej, nej, nej. Det skal komme fra ham.
Jeg er skyld i det, så jeg må bare bide det i mig -
- og give ham tid, til han kommer til hægterne.
Jeg tror ikke, at det er den bedste fremgangsmåde.
- Hvorfor ikke? - Det er bare noget, han sagde.
Hvad sagde han?
Det er flere måneder siden, men han sagde ...
... at han aldrig ville tage vielsesringen af. Til døden jer skiller.
Det ville være romantisk, hvis det ikke var ...
Mit liv. Hvorfor sagde du det ikke?
Fordi jeg ikke ville give dig endnu en ting, du kunne give dig selv skylden for.
Og jeg fortæller dig det kun nu -
- så du får talt med ham.
Jeg tror ikke, at han pludselig vågner en dag -
- og på magisk vis er klar til at komme videre.
Kan vi ikke bare spole frem til de akavede sms'er?
Jeg mødte en eks, som jeg ikke kunne huske, at jeg havde.
En eksskrivemakker. Bruddet gik åbenbart ikke godt.
Faktisk var bruddet med Karen værre end bruddet med Aidan.
- Færdig. Hvem er Aidan? - Hendes eksforlovede.
Det er noget, jeg gerne vil høre mere om.
- Taler du stadig med ham? - Nej. Ingen kontakt i mange år.
Har du nogen idé om, hvad der er blevet af ham?
Han bor i Virginia nu, og han blev skilt for fem år siden.
Og han solgte sit møbelfirma til West Elm for en pæn sum penge.
- Hvad gjorde vi før internettet? - Jeg er ikke stolt af mig selv.
Til: Aidan Shaw Emne: Hej med dig ...
Husker du mig? Er det stadig din e-mail? Det er mig - Carrie.
Jeg tænkte på dig forleden dag ... og hvordan du mon havde det.
- Kært. Hvad med det hus her? - Tag dig sammen. Se på størrelsen.
Alene vores tasker og sko har brug for mere plads.
Ved du hvad? Det er din verden. Du får lov.
- Værsgo. - Med glæde. Jeg var bare høflig.
Jeg har allerede fundet det perfekte hus.
Hvad blev der af siden?
Den nye computer er hurtig. Alt for hurtig.
Forsigtig, "Speed Racer". Lad være med at trykke send.
Hvad må jeg ikke sende?
Den e-mail, jeg alligevel ikke turde sende til en ekskæreste.
Dem har jeg mange af, og de starter alle med "Jeg håber, du har det godt" -
- og ender med et screenshot af min bankkonto.
Sådan er det ikke med os.
Jeg vil gerne høre mere, men medmindre han har dampbad og garage til to biler -
- syd for motorvejen, så skal det ikke være nu.
Okay, den er tilbage. Og her er det.
Carrie, siger du ja til huset her?
Ja. Hvad med dig?
Det har jeg allerede gjort. De lækre udlejningsboliger forsvinder hurtigt.
Igen var jeg bare høflig.
Hej. Du er tidligt oppe.
Kunne du ikke sove, fordi du glæder dig så meget til WidowCon?
Det er derfor, jeg ringer. Har du kigget ud ad vinduet?
Hvor er det smukt.
Det udvikler sig åbenbart til en cyklonbombe.
Enkerne kan umuligt komme til eller fra byen.
Det behøver de ikke. De har boet på Sheraton siden i tirsdags.
Jeg mener nu, at du under de omstændigheder kan aflyse.
Og med dig mener jeg os.
Nej, det kan jeg ikke. Jeg kan ikke aflyse.
Kerry ville aldrig lade mig glemme det.
Omtalte du lige dig selv i tredje person?
Nej. Kerry er min gamle skrivemakker.
Hun er arrangøren, og hun forventer allerede, at jeg udebliver -
- så jeg kan ikke være et snefnug.
Jeg troede, at du skulle sælge bøger og læse højt for sørgende enker.
Også det. Vil du ikke nok tage med? Jeg har brug for, at du er der.
Jeg vil gerne yde de kvinder retfærdighed. Deres mænd døde.
- Det er kaos derude. - Det gjorde min også.
- Vi ses klokken 13. - Tak.
Hej, skat. Hvor skal du hen?
Der er snefri, og jeg laver varm kakao, som da du var lille.
Jeg tager hen til Blake.
Hans forældre er strandet i Connecticut, så i dag sker det. Det er perfekt.
Okay. Så det er i dag, det sker.
- Farvel. - Vent.
Mor, du skal ikke prøve på at kramme mig.
Nej, jeg vil ikke kramme dig.
Jeg skulle bare væk fra komfuret, fordi det var varmt.
- Farvel, far. - Hvor skal hun hen?
Hun skal hen for at gøre den ting, du sagde, at du ikke ville høre om.
Okay.
- Er den varme kakao færdig? - Ja.
- Pokkers, de har aflyst min bil. - Det er jeg ked af, skat.
Men siden du er klædt på, kan du tage med mig til Wall Street-frokosten.
Hvorfor tror du, at din kommer?
Terry har booket en Tahoe. Den kan køre gennem en atomkrig.
Og den har sædevarme.
Og du ved, hvor meget du elsker sædevarme.
Jeg opgiver ikke mit arrangement for en varm numse.
Vær nu ikke dum. Du har ingen bil. Hvordan kommer du derhen?
MoMA hylder mig, en sort filmskaber. Jeg tager en hundeslæde om nødvendigt.
Okay. Godt så. Jeg sætter dig af.
Jeg har ikke brug for prinsen i den hvide Tahoe for at nå derhen.
- Jeg kan selv komme derhen. - Okay. Klar det selv.
Ja, jeg klarer det selv.
Det er Lily. Et øjeblik. Et øjeblik.
Mor, vi har sat den på pause tre gange, så far kunne tisse.
- Hej, det er mor. Er alt okay? - Blake har ingen kondomer.
Hvad? Hvad blev der af "siden femte klasse" og "vi har styr på det"?
Jeg troede, at han købte dem og omvendt.
Bed ham straks om at gå ud og købe nogen.
Han er bange for, at de ansatte på det lokale apotek siger det til hans mor -
- og hun er ikke lige så sexpositiv som dig.
Vil du købe dem for os?
Jeg har ikke tænkt mig at gå ud i en snestorm for at købe kondomer til jer.
Okay, glem det.
Blake har googlet "hvordan man trækker sig ud". Det prøver vi. Okay, farvel.
Lily. Lily!
Hallo!
Vær sød at åbne! Det er et nødstilfælde!
- Lukket! Ingen er mødt ind! - Vær nu sød!
Min datter har brug for kondomer!
Kom nu! Vær nu sød.
Hej, Charlotte. Jeg så, at du har ringet to gange. Er alt okay?
Carrie! Det er et nødstilfælde! Jeg er rundt om hjørnet! Har du kondomer?
Okay, hvorfor skal du bruge kondomer, og hvorfor tror du, at jeg har nogle?
Du gik i seng med ham Franklyn, så jeg troede ...
Troede hvad? At jeg var bekymret for at blive gravid?
- Nej, for kønssygdomme og den slags. - Tror du, at jeg har en kønssygdom?
Nej, naturligvis ikke!
Jeg er blevet skør i forsøget på at finde kondomer til Lily.
Jeg har været på tre apoteker, og de har alle sammen lukket!
Er du på kondomskattejagt i det her vejr?
Carrie, jeg er hendes mor.
Jeg kunne ikke engang få min mor til at hente mig efter skole.
Held og lykke til dig, og hvad der end hænder, så lad det ske.
Vi lader ikke den smule sne stoppe os, vel?
Nej, det gør vi ikke.
LIV EFTER DØDEN
- Her er din billet. - Tak.
Che.
Du store. Du ligner den fyr, vi købte vores juletræ af.
- Det var det look, jeg sigtede efter. - Det er et godt look.
En vibrator?
Okay, okay. En vibrator.
Ja. Enkestaven. Vores bestseller, der er i restordre.
Ikke sandt? Åh gud.
Her er en sjov statistik. En tredjedel af kvinder over 60 er enker.
Og når der er Super Bowl, ønsker resten, at de var det!
Jeg mistede min mand som 45-årig.
Han døde nu ikke, før han var 60. Jeg mistede ham i en Ikea. "Hvor er han?"
Hun er jo dødens Don Rickles.
Det negative? Ja, han er død. Det positive? Det er hans mor sikkert også!
Hvad sker der? Havde jeg så travlt med at sørge -
- at jeg ikke hørte, at døden nu er sjov?
- Det negative? Han er død. - Carrie. Du kom. Jeg er chokeret.
Det er svært at gå på efter Maddie Thomas.
"Hvorfor ser du det lort?"
- Går jeg på efter hende? - Ja. Gå nu efter mig.
Det negative? Død.
- Hurtigt. Kom med. - Det positive? Is til aftensmad!
Det negative? Død.
Der er ingen grin i min bog. Højst et sarkastisk smil.
Du er komiker. Kom med en vits.
Nej. Nej, mand. Jeg synes ikke, at noget er sjovt for tiden.
Og hvem er det meningen, at vi skal date? Der er ingen tilbage.
Mænd dør hurtigere end de blomster, man køber i kiosken på hjørnet.
- Det er dig nu. - Det er så trist.
- De er vist døde, før man køber dem. - Åh gud. Jeg bliver en cyklonbombe.
- Jeg skal bruge en vits. Én vits. - Okay, okay.
Merchandisen er hysterisk morsom, så måske noget i den stil:
"Der er ikke livstidsgaranti på Enkestaven ...
... men det var der heller ikke på min mand."
- Godt. Den var god. - Okay.
Sandheden er, at alt minder mig om ham.
Bortset fra vibratoren derude, for i guder -
- hvis jeg får orgasme, er min mand bestemt ikke til stede.
- Pokkers. - Nej. Hun sagde ikke dens navn.
Og det er det, der er sjovt, så måske går det.
Køb min bog, "Is til aftensmad", og husk på, at nok er han død ...
Men det er I ikke!
Det glæder mig at byde vores hovedtaler velkommen på scenen.
Bestsellerforfatteren, den altid hylende morsomme Carrie Bradshaw.
- Jeg er ikke hylende morsom. - Kom så. Du kan godt.
Goddag.
Jeg ville ikke være kommet hele vejen herhen i snevejr -
- hvis jeg havde vidst, at Enkestaven var i restordre.
Okay, jeg vil læse op af min bog "Elsket og mistet".
Først, Lisa, vil vi takke dig for at komme her i snepokalypsen.
Som min far, der er skuespilforfatter, altid siger:
"Selv hvis der kun er én person, optræder man."
Lad os tale om din film, "Den første, men ikke den sidste".
De tre sorte kvinder, du følger, er helt fantastiske.
Hvorfor valgte du dem, når der er så mange førstegangseksempler i vores historie?
Tak, Jennifer. Jeg besluttede mig for at starte med kvinder -
- der nedbrød grænser inden for business, undervisning og jura.
Kvinder, der var aktive i de brancher, da verden fortalte dem:
"Nej, det kan I ikke."
"Nej, det burde I ikke."
"Nej, det kommer I ikke til."
Jeg har en datter, og hun og alle vores unge mennesker skal høre om -
- de mange ukendte kvindelige helte, der skabte USA.
Researchen bag filmen må have taget mange år.
Otte år for at være præcis.
Og jeg er gift og har tre børn, så det er et mirakel, at det ikke tog 18.
Okay.
Men ...
... det var vigtigt for mig at lave filmen ...
... fordi så mange sorte kvinder stadig hører "nej" hver eneste dag.
Og det er mit håb -
- at filmen vil opmuntre dem til at blive ved ...
... hvis de ikke er så heldige som os, der får støtte af familien.
Mor, mange tak.
Ja. Okay, jeg købte pakken med forskellige varianter.
Der er klassisk, tynd og med riller.
Jeg fraråder dem med varmeeffekt, for man får meget nemt udslæt dernede.
- Det er koldt, og sneen fyger ind. - Okay.
- Tak! - Okay.
"Jeg troede, at min sorg med tiden ville skrumpe."
"At den ikke ville fylde hele min krop, som den havde gjort så længe."
"Min sorg skrumpede ikke, men jeg voksede og voksede ...
... indtil jeg var så stor, at sorgen føltes mindre."
"Og da gik det op for mig, at tiden var inde."
"Man kommer ikke videre, fordi man er klar til det."
"Man kommer videre, fordi man er vokset fra den, man engang var."
Hej, Carrie. Maddie Thomas. Det var alle tiders.
Tak.
Og jeg vil takke dig for bogen. Jeg var vild med den.
Jeg havde vist brug for rigtigt at få grædt ud. Ikke sandt?
- Jo. - Du forstår det godt.
- Ja. Mange tak. - Kom.
- Lad os sælge nogle bøger. - Vi er tilbage klokken 16.
Stil jer i kø til dametoiletterne. I ved, at den bliver lang.
Her er kun damer.
- Carrie, du var fantastisk. - Tak, fordi du tog med.
Nej, det er mig, der takker.
- For hvad? - Lidt perspektiv.
I har alle sammen oplevet, at jeres livs kærlighed er død.
Og her er I, klar til at le og komme videre.
Jeg oplevede bare, at mit ego døde.
Og uanset hvor skrøbelig jeg føler mig, er jeg også nødt til at komme videre.
Godt. Godt.
- Jeg skal sælge bøger. - Jeg skal stå på ski hjem.
- Farvel. - Farvel. Vi tales ved senere.
- Hej. - Hejsa.
Hej.
- Hej. Hvad laver du her? - Ordner vasketøjet.
Hvor er Brady?
På Scout. Jeg har givet ham et par vagter.
- Arbejder han i baren nu? - Ja. Han arbejder i baren.
- Har du et problem med det? - Nej. Overhovedet ikke. Det er bare nyt.
Jeg ville også tale med dig.
Hvordan går det med at finde en lejlighed?
Det går slet ikke. Der er ikke noget.
Jeg flytter ikke.
Hvad mener du med, at du ikke flytter?
Du sagde til parterapi, at du ville finde en ny bolig.
Ja. Jeg løj.
Hvad så nu? Jeg kan ikke fortsætte med at bo på den måde.
At komme her og ordne vasketøjet og aflevere Bradys medicin.
At smide mugne rester fra Whole Foods ud.
Du sagde, at du ville finde en ny bolig, så jeg har ...
- Det her er mit hus. Mit hus. - Jaså?
Fortæl det til huslånet, hvor der kun står mit navn.
Jeg lavede det! Køkkenet her! Jeg byggede det!
Det var en rotterede, før jeg lavede det hele.
Jeg har lavet alt her! Gulvet! Pejsen! Den skide bogreol!
Det hele er mit hus. Mit hus.
Du havde aldrig lyst til at flytte til Brooklyn.
Du ville aldrig have mig, og du ville heller ikke have Brady!
Så find du dig et andet sted at bo, og skrub ud af vores liv!
Undskyld.
Undskyld, Miranda. Du kan ikke gå på den måde.
Jeg mente ikke det, jeg sagde om Brady. Men du overrumplede mig, okay?
Det er ikke os. Det er ikke sådan, vi er. Sådan er vi ikke. Okay? Kom nu.
Du kan ikke tage undergrunden, når du græder sådan.
Så bliv her sammen med mig, okay? Bare til vi falder ned. Kom nu!
Vær nu sød.
Jeg ...
Jeg hader, at jeg sårede dig så meget.
Det ved jeg godt.
Gid der var noget, jeg kunne gøre, der kunne få os ...
Hvad er det?
- Hvad er det her, Steve? - Det er ikke det, du tror.
Jeg tror, at du har knaldet nogen i vores seng. Er det ikke rigtigt?
Nej. Okay, måske.
Lad mig gætte. Pigen fra Whole Foods.
Du ville aldrig købe økologisk, medmindre du skulle imponere nogen.
Det var dog utroligt.
Du har surmulet i flere måneder og spillet offer -
- og ladet mig klare vasketøjet og opvasken.
Og i al den tid har du knaldet en anden.
Hvem har sagt, at jeg var et offer? Det er kun i dit hoved.
Du kom videre, og jeg kom videre. Jeg er ikke noget skide offer.
Fedt. Beklager. Du er ikke noget offer.
Og det er godt, for jeg var bange for, at du ikke kunne komme videre.
Men det er du allerede. Så jeg er glad på dine vegne.
Glad på vores vegne. Det er jeg virkelig.
Okay. Jamen så må du nyde -
- din lokalt fremstillede økologiske sex.
Så begynder jeg på skilsmissepapirerne. Og tænk ikke på mig.
Jeg kommer ikke til at græde i undergrunden i aften.
- Hej. - Hej.
I guder. Jeg ved virkelig ikke, hvordan Steve og jeg -
- gik fra at elske hinanden til det gedemarked her.
Men vi skulle uden tvivl være gået fra hinanden tidligere -
- da vi stadig havde en chance for at blive venner. Du store.
Altså ... Det er ...
Det er faktisk det, jeg har tænkt på, hvad os to angår.
Jeg mener, at fra hvor vi er nu ...
... bliver det sikkert ikke bedre.
Du har ret.
Det gør det ikke.
To brud lige efter hinanden.
Jeg styrer for vildt.
Og med ét gik det op for mig, at nogle forhold hører til i fortiden.
Hvordan har du det? Jeg håber at høre fra dig.
Og andre gør ikke.